MUNICIPIUL CRAIOVA

CONSILIUL LOCAL AL MUNICIPIULUI CRAIOVA

      HOTĂRÂREA NR. 148
privind aprobarea desfășurării activităților conform Cod CAEN rev.3 9200 - Activităţi de jocuri de noroc şi pariuri pe raza municipiului Craiova
Consiliul Local al Municipiului Craiova, convocat de îndată în ședința extraordinară din data de 24.04.2026;

Având în vedere referatul de aprobare nr.139016/2026, raportul nr.139023//2026 întocmit de Direcţia Patrimoniu și raportul de avizare nr.139063/2026 al Direcţiei Juridice, Asistenţă de Specialitate şi Contencios Administrativ prin care se propune aprobarea desfășurării activităților conform Cod CAEN rev.3 9200 - Activităţi de jocuri de noroc şi pariuri pe raza municipiului Craiova și avizele nr.9/2026 al Comisiei I - Buget Finanţe, Studii, Prognoze şi Administrarea Domeniului, nr.9/2026 al Comisiei III -Servicii Publice, Liberã Iniţiativã şi Relaţii Internaţionale și nr.13/2026 al Comisiei V- Juridică, Administraţie Publică şi Drepturi Cetăţeneşti;
            În conformitate cu prevederile art.7 alin.13 din Legea nr.52/2003 privind                 transparenţa decizională, cu modificările și completările ulterioare, ale Ordonanței de                urgență a Guvernului nr.77/2009 privind organizarea şi exploatarea jocurilor de noroc și ale Hotărârii Guvernului nr.111/2016 pentru aprobarea Normelor metodologice de punere în aplicare a Ordonanţei de urgenţă a Guvernului nr.77/2009 privind                  organizarea şi exploatarea jocurilor de noroc şi pentru modificarea şi completarea Hotărârii Guvernului nr.298/2013 privind organizarea şi funcţionarea Oficiului Naţional pentru Jocuri de Noroc, pentru modificarea Hotărârii Guvernului                           nr.870/2009 pentru aprobarea Normelor metodologice de aplicare a Ordonanţei de   urgenţă a Guvernului nr.77/2009 şi pentru abrogarea Hotărârii Guvernului nr. 870/2009 privind organizarea şi exploatarea jocurilor de noroc ; 
            În temeiul art. 129 alin. 2 lit.c, art. 139 alin. 3 lit. g, art. 154 alin. 1 şi art. 196 alin.1 lit.a din Ordonanţa de urgenţă a Guvernului nr.57/2019 privind Codul administrativ, cu modificările și completările ulterioare; 

HOTĂRĂŞTE:

   Art.1.Se aprobă desfășurarea activităților conform Cod CAEN rev.3 9200 - Activităţi de jocuri de noroc şi pariuri pe raza Municipiului Craiova.
       Art.2.Se aprobă instituirea taxei locale anuale pentru eliberarea acordurilor de funcționare  pentru activitatea conform Cod CAEN rev.3 9200 Activităţi de jocuri de noroc şi pariuri, în cuantum de 1.500lei mp/an.
      Art.3.Se aprobă procedura de emitere a acordului de funcționare pentru activitățile conform Cod CAEN rev.3 9200 Activităţi de jocuri de noroc şi pariuri pe raza Municipiului Craiova, prevăzută în anexa care face parte integrantă din prezenta hotărâre.
      Art.4.Se împuternicește Primarul Municipiului Craiova prin aparatul de specialitate, să emită acordul de funcționare pentru Activităţi de jocuri de noroc şi pariuri, conform cod CAEN rev.3 9200.

      Art.5.Se aprobă modificarea, în mod corespunzător, a Hotărârii Consiliului Local al Municipiului Craiova nr.496/2025 referitoare la stabilirea şi aprobarea impozitelor şi taxelor locale, pentru anul 2026.
      Art.6. Primarul Municipiului Craiova, prin aparatul de specialitate: Compartimentul Administrație Publică Locală si Relatii cu Consiliul Local, Direcţia Patrimoniu, Direcţia Impozite şi Taxe Locale şi Poliţia Locală a Municipiului Craiova vor duce la îndeplinire prevederile prezentei hotărâri. 

